section_heading: Srpstvo Krsta Popovića
paragraph_text: Krsto Popović je zbog srbijanske okupacije Crne Gore, kako je to doživljavano od pristalica dinastije Petrović, bio antisrbijanski raspoložen. To se najbolje vidi iz njegovog emigranstkog pisanja za Glas Crnogorca, 1919. godine, broj 80., u članku Oporuka crnogorskih ustaša na poruku srbijanskih siledžija u Crnoj Gori. Ipak, njegovo antisrbijanstvo ne treba poistovjećivati s antisrpstvom, jer u istom članku piše da je Crna Gora ona zemlja đe se čuvala i sačuvala iskra slobode Srbinove.<ref> Tadašnji Crnogorci, pristalice Nikole Petrovića su imale srpsku nacionalnu svijest,<ref> ali rivalstvo dvije dinastije je dovodilo do političkih sukoba između Srbije i Crne Gore. Crnogorski povjesničar i nacionalni Crnogorac Živko Andrijašević je zapisao da tadašnja crnogorska vlast nije smatrala za potrebno da u popisnim knjigama ima odrednicu o nacionalnom karakteru svog stanovništva, jer se smatralo da su svi Srbi.<ref>